TEAMG ร่วง 5% เซ่นตลท. จับขึ้น “แคชบาลานซ์” ระดับ 2
TEAMG รูด 5% หลังตลท. จับขึ้น “แคชบาลานซ์” ระดับ 2 มีผลวันนี้-10 ต.ค.65
TEAMG รูด 5% หลังตลท. จับขึ้น “แคชบาลานซ์” ระดับ 2 มีผลวันนี้-10 ต.ค.65
20 ก.ย. 2565

ผู้สื่อข่าวรายงานว่า วันนี้ (20 ก.ย.65) ราคาหุ้น บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ณ เวลา 14:51น. อยู่ที่ระดับ 12.20 บาท บวก 0.60 บาท หรือ 4.69% สูงสุดที่ระดับ 13 บาท ต่ำสุดที่ระดับ 12.10 บาท ด้วยมูลค่าการซื้อขาย 197.46 ล้านบาท

สำหรับราคาหุ้นปรับตัวลงจากแรงเทขาย หลังจากตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขายระดับ 2 : ห้าม Net Settlement, ห้ามคำนวณวงเงินซื้อขาย และ Cash Balance โดยมีผลตั้งแต่วันที่ 20 ก.ย. 65 แล้วไปสิ้นสุดวันที่ 10 ต.ค. 2565
โดยก่อนหน้านี้ตลท.ประกาศให้ TEAMG เข้าข่ายมาตรการห้ามคำนวณวงเงินซื้อขาย และ Cash Balance ระดับ 1 โดยให้มีผลตั้งแต่วันที่ 7 ก.ย. 65 สิ้นสุดวันที่ 27 ก.ย. 65 แต่เนื่องจากราคาที่ปรับขึ้นอย่างมากแบบไม่มีนัยสำคัญจึงได้กำหนดให้เข้าข่ายมาตรการระดับ 2